stanford-oval/wikipedia huggingface dataset:
ספיידרמן: יום חדש לגמרי
אזכור במדיות אחרות

הפרק "יום חדש לגמרי" בבסדרת האנימציה משנת 2017 מתייחס במידת מה לסיפור הקומיקס כאשר הוא מתחיל קשת סיפור חדשה בעונה השנייה של הסדרה ומציג את דמותו של מיסטר נגטיב לתוך הסדרה. ההבדל המשמעותי היחיד הוא שהפרק מתרחש לאחר קשת הסיפור "ספיידרמן העליון".
משחק המחשב משנת 2018 לוקח מספר אלמנטים מתוכניתו של מיסטר נגטיב לחסל את כנופיות הפשע היריבות ולהשתמש בנשק-העל לו הוא קורא "נשמת השטן".
הערות שוליים

↑  The Amazing Spider-Man #546, January 2008
↑  Amazing Spider-Man #562
עורקי האצבעות הגביים (כף היד)

| --- | --- |

 שיוך:  עורק 
 תיאור ב:  האנטומיה של גריי (מהדורה 20) (594) 
 מזהים
 לטינית (TA98):  aa. digitales dorsales 
 טרמינולוגיה אנטומיקה:  A12.2.09.035 
 TA2 (2019):  4649 
 
עוֹרְקֵי הָאֶצְבָּעוֹת הַגַּבִּיִּים (TA: arteriae digitales dorsales) הם קבוצת עורקים בכף היד המזינים את האצבעות.
ראשיתם של עורקי האצבעות הגביים בפיצולם של עורקי מתוך היד הגביים, כל אחד לשני עורקים. העורקים נעים לצדן של האצבעות בהיבט האחורי של הגלילים של האמה, הקמיצה והזרת. בין העורקים מקשרים עורקי האצבעות הכפיים המיוחדים.
העורקים מלווים בעצבי האצבעות הגביים של עצב הגומד ובעצבי האצבעות הגביים של עצב החישור.
| --- | --- |
בקרת זהויות :  TA98: A12.2.09.035 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עורקי המעי העקום

| --- | --- |

 שיוך:  קבוצה של עורקים 
 תיאור ב:  האנטומיה של גריי (מהדורה 20) (607) 
 מזהים
 לטינית (TA98):  arteriae ileales 
 טרמינולוגיה אנטומיקה:  A12.2.12.058 
 TA2 (2019):  4257 
 FMA:  70810 
 מערכת השפה הרפואית המאוחדת:  C0226321 
 
לוולאת מעי עקום עם אספקת הדם אליה
עוֹרְקֵי הַמְּעִי הֶעָקֹם (TA: arteriae ileales) הם קבוצת עורקים בבטן המסתעפים מעורק מתלה המעי העליון ומספקים דם למעי העקום.
העורקים מסתעפים מעורק מתלה המעי העליון ועוברים בין שתי שכבות מתלה המעי, שם הם יוצרים קשתות עורקיות, המכונות גם קשתות ריולאן. מקשתות אלה יוצאים עורקים ישרים לעבר המעי העקום. לעומת עורקי המעי הריק, עורקי המעי העקום יוצרים קשתות מרובות, אך קשתות אלו קטנות יותר.
| --- | --- |
בקרת זהויות :  TA98: A12.2.12.058 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עורקי המותניים

| --- | --- |
 שיוך:  קבוצה של עורקים, ישות אנטומית מסוימת 
 תיאור ב:  האנטומיה של גריי (מהדורה 20) (612) 
 מזהים
 לטינית (TA98):  arteriae lumbales 
 טרמינולוגיה אנטומיקה:  A12.2.12.004 
 TA2 (2019):  4208 
 FMA:  70807 
 מערכת השפה הרפואית המאוחדת:  C0226408 
 
עוֹרְקֵי הַמָּתְנַיִם (TA: arteriae lumbales) הם קבוצת עורקים בגב התחתון המספקים דם לדופן הבטן האחורית.
העליונים מבין עורקי המותניים, לרוב ארבעה במספר, ערוכים בזוגות ומסתעפים מחלקו האחורי של אבי העורקים הבטני. התחתונים שבהם, אשר מכונים עורקי המותניים התאיים, מסתעפים מעורק העצה האמצעי.
עורקי המותניים נעים הצדה ואחורה על פני גופי חוליות המותניים, מאחורי הגזע הסימפתטי, לעבר המרווחים שבין הזיזים הרוחביים של החוליות. לאחר מכן הם ממשיכים אל דופן הבטן. העורקים שמימין עוברים מאחורי הווריד הנבוב התחתון, ושני העורקים העליונים שבכל צד עוברים מאחורי שוקי הסרעפת שבצד שלהם.
העורקים בשני הצדדים עוברים מתחת לקשת הגידית שבתחל שריר המותניים הגדול, ולאחר מכן ממשיכים מאחורי שריר זה ומאחורי מקלעת המותניים. הם חוצים את שריר המותניים המרובע, כאשר השלושה העליונים מכל צד מאחורי השריר, ואילו התחתון לפניו. בגבול הצדי של שריר המותניים המרובע הם מנקבים את האלל האחורי של שריר הבטן הרוחבי ונעים לפנים בין שריר זה לשריר הבטן המלוכסן הפנימי. בסופם הם משיקים לתחתון מבין העורקים הבין-צלעיים, לעורק התת-צלעי, לעורק הכסל והמותניים, לעורק כותר הכסל העמוק ולעורק רום הבטן התחתון.
עורקי הסרעפת העליונים

| --- | --- |
 שיוך:  קבוצה של עורקים 
 תיאור ב:  האנטומיה של גריי (מהדורה 20) (601) 
 מזהים
 לטינית (TA98):  Arteria phrenica superior 
 טרמינולוגיה אנטומיקה:  A12.2.11.006 
 TA2 (2019):  4201 
 FMA:  70805 
 מערכת השפה הרפואית המאוחדת:  C0226295 
 
עוֹרְקֵי הַסַּרְעֶפֶת הָעֶלְיוֹנִים (TA: arteriae phrenicae superiores) הם קבוצת עורקים קטנים המסתעפים מאבי העורקים החזי ומספקים את חלקה העליון של הסרעפת.
העורקים, הערוכים בזוגות, מסתעפים מחלקו הקדמי של אבי העורקים ונעים לפנים ולעבר צדי הגוף אל חלקה העליון האחורי של הסרעפת. בסופם הם משיקים לעורק הסרעפת השרירי ולעורק מסב הלב והסרעפת.
| --- | --- |
בקרת זהויות :  TA98: A12.2.11.006 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עורקי המעי הריק

| --- | --- |
 שיוך:  קבוצה של עורקים 
 תיאור ב:  האנטומיה של גריי (מהדורה 20) (607) 
 מזהים
 לטינית (TA98):  arteriae jejunales 
 טרמינולוגיה אנטומיקה:  A12.2.12.057 
 TA2 (2019):  4256 
 FMA:  70809 
 מערכת השפה הרפואית המאוחדת:  C0226320 
 
לולאת מעי ריק עם אספקת הדם אליה
עוֹרְקֵי הַמְּעִי הָרֵיק (TA: arteriae jejunales) הם קבוצת עורקים בבטן המסתעפים מעורק מתלה המעי העליון ומספקים דם למעי הריק.
העורקים מסתעפים מעורק מתלה המעי העליון ועוברים בין שתי שכבות מתלה המעי, שם הם יוצרים קשתות עורקיות, המכונות גם קשתות ריולאן. מקשתות אלה יוצאים עורקים ישרים לעבר המעי הריק. לעומת עורקי המעי העקום, עורקי המעי הריק יוצרים מספר מועט יותר של קשתות, אך קשתות אלו ארוכות יותר.
| --- | --- |
בקרת זהויות :  TA98: A12.2.12.057 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סן מיגל (אל סלוודור)

| --- | --- |
סמל סן מיגלסמל סן מיגל

סן מיגל
 מדינה:  אל סלוודור אל סלוודור
 מחוז:  סן מיגל
 תאריך ייסוד:  8 במאי 1530
 שטח:  593.98 קמ"ר
 גובה:  129 מטרים
 אוכלוסייה:  ‏
  ‑ בעיר:  218,410 (2007)
  ‑ צפיפות:  310 נפש לקמ"ר (2012)
 קואורדינטות:  13°28′53″N 88°10′39″W﻿ / ﻿13.48139°N 88.17750°W﻿ / 13.48139; -88.17750
 אזור זמן:  UTC -6
 http://www.sanmiguel.gob.sv/
  מפת מיקום  מפה מפורטת   (למפת אל סלוודור מוגדלת) סן סלוודור סנטה אנה אפופה אווצ'פאן אוסולוטאן סונסונטה גואטמלה הונדורס האוקיינוס השקטסן מיגל(למפת אל סלוודור רגילה) סן סלוודור סנטה אנה אפופה אווצ'פאן אוסולוטאן סונסונטה גואטמלה הונדורס האוקיינוס השקטסן מיגל  he tabBackground:;tabBorder:#aaa;defaultTab:0;
הר הגעש סן מיגל בקרבת העיר.
סן מיגל (בספרדית: San Miguel) היא בירת מחוז סן מיגל באל סלוודור. סן מיגל היא העיר השלישית בגודלה במדינה, עם 183,733 תושבים (נכון ל-2012). היא נמצאת במרחק של 138 קילומטרים מזרחית לסן סלוודור, בירת אל סלוודור.
היסטוריה

הספרדים שלחו את הקונקיסטאדור לואיס דה מוסקוסו אלברדו לאזור כדי לייסד באתר כפר. הוא ייסד אותו ב-8 במאי 1530, יום חגו של מיכאל הקדוש, ועל כן הוא קרא למקום סן מיגל דה לה פרונטרה (מילולית: "מיכאל הקדוש של הגבול"). השם קוצר בהמשך לסן מיגל. הכפר קיבל מעמד של עיר ב-1574.
ב-1586 העיר נחרבה משריפה שפרצה בה. עקב כך, הניצולים העבירו את מיקומה של העיר, למקום בו היא נמצאת כיום.
ב-1811 התחילו מרידות בסן סלוודור בדרישה לעצמאות מספרד. סן מיגל נותרה נאמנה למלך הספרדי ולא הצטרפה למרד. עם זאת העצמאות הושגה, אל סלוודור הפכה להיות מדינה בתוך הפרובינציות המאוחדות של מרכז אמריקה, וסן מיגל הפכה להיות בירת מחוז סן מיגל שזה עתה נוצר.
ב-1840 אל סלוודור הפכה להיות עצמאית לחלוטין, וסן מיגל הפכה להיות מרכז חשוב במזרח המדינה.
בעקבות מלחמת האזרחים באל סלוודור, שהתקיימה בין 1979 ו-1992, חלו שינויים גדולים בעיר. תושבי כפרים באזור היגרו אל עיר, בעוד תושבים אחרים היגרו ממנה ליעדים שונים, כמו ארצות הברית. בנוסף המלחמה גרמה לפגיעה בתשתיות בעיר.
כלכלה

סן מיגל היא מרכז כלכלי חשוב במזרח אל סלוודור. הכלכלה המקומית מסתמכת על תעשייה וחקלאות מהאזור.
חינוך

בעיר פועלות מספר אוניברסיטאות, בהן אוניברסיטת דה אוריינטה ופקולטה רב-תחומית של אוניברסיטת אל סלוודור.
עורקי האצבעות הכפיים המיוחדים

| --- | --- |
 שיוך:  קבוצה של עורקים 
 תיאור ב:  האנטומיה של גריי (מהדורה 20) (598) 
 מזהים
 לטינית (TA98):  aa. digitales palmares propriae 
 טרמינולוגיה אנטומיקה:  A12.2.09.058 
 TA2 (2019):  4673 
 FMA:  70804 
 מערכת השפה הרפואית המאוחדת:  C0687033 
 
אספקת הדם לכף היד. עורקי האצבעות הכפיים המיוחדים יוצאים מעורק האצבעות הכפיים המשותפים.
עוֹרְקֵי הָאֶצְבָּעוֹת הַכַּפִּיִּים הַמְּיֻחָדִים (TA: arteriae digitales palmares propriae) הם קבוצת עורקים בכף היד המסתעפים מעורקי האצבעות הכפיים המשותפים ומספקים דם לאצבעות.
עורקי האצבעות הכפיים המיוחדים נעים לאורך צדי הגלילים, כשכל עורק נמצא אחורית לעצב מקבוצת עצבי האצבעות הגביים שמקורם בעצב הגומד. העורקים משיקים באופן חופשי ברקמה התת-עורית של קצות האצבעות ומקושרים דרך ענפים קטנים הסמוכים למפרקים הבין-גליליים של היד. מכל אחד מהם גם מתפצל זוג ענפים גביים שמשיקים לעורקי האצבעות הגביים ומזינים את החלקים הרכים בגב הגלילים השני והשלישי, לרבות את מיטת הציפורן.
יוצא דופן הוא עורק האצבע הכפי המיוחד שבצד הזרת, אשר יוצא ישירות מעורק הגומד, בנקודה העמוקה משריר הכף הקצר.
| --- | --- |
בקרת זהויות :  TA98: A12.2.09.058 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עולת רגל למען השלום

| --- | --- |

 לידה:  18 ביולי 1908 אג הרבור סיטי, ארצות הברית 
 פטירה:  7 ביולי 1981 (בגיל 72) נוקס, ארצות הברית 
 שם לידה:  Mildred Lisette Norman 
 מדינה:  ארצות הברית 
 www.peacepilgrim.org
 
עולת רגל למען השלום (אנגלית: Peace Pilgrim) הוא כינויה של מילדרד ליזט נורמן (Mildred Lisette Norman; ‏18 ביולי 1908 - 7 ביולי 1981) הייתה אישה אמריקאית שהקדישה כמחצית מימי חייה לפעילות רוחנית ולמען השלום, ולמטרה זו צעדה יותר מ-40 אלף קילומטרים.
ביוגרפיה

מילדרד ליזט נורמן נולדה בחווה חקלאית בעיר Egg Harbor City (אנ') במדינת ניו ג'רזי. היא נולדה למשפחה ממוצא גרמני והייתה הבכורה בשלושה אחים. אמה עסקה בתפירה ואביה בנגרות. היא סיימה לימודים בבית ספר תיכון ועבדה בעיר הולדתה במשרות מזכירותיות. בגיל 25 נישאה ללא ידיעת משפחתה לסטנלי ריידר (Stanley Ryder), וכעבור שש שנים עברה עם בעלה לפילדלפיה. הזוג התגרש בשנת 1945.
בשנת 1938 החלה תהליך של שינוי רוחני, חיה חיים פשוטים יותר, פעלה למען ארגוני שלום והחלה לצעוד בטבע בקביעות. בביוגרפיה שנכתבה אודותיה לאחר מותה נאמר כי נורמן טענה שמסעותיה הרגליים החלו לאחר חוויה רוחנית שעברה בעקבות תקופת מדיטציה ממושכת. בשנת 1952 היא הייתה לאשה הראשונה שהלכה בעונה אחת לאורכו של כל שביל האפלצ'ים.
ביוגרפיה > צעדות למען שלום

צעדותיה למען השלום החלו בקליפורניה ב-1 בינואר 1953, בימי מלחמת קוריאה, ונמשכו לאורך שנות ה-50, ה-60 וה-70. במהלך צעדותיה הרבתה לשאת דברים בכנסיות, באוניברסיטאות ובתחנות רדיו וטלוויזיה מקומיות ולאומיות. כל הרכוש שהיה עמה היו הבגדים שלבשה ומספר פריטים שנשאה בכיסיה. סמלה היה אפודה כחולה שעל חזיתה הכתובת "עולת הרגל למען השלום" שנתנה לעצמה. על צידה האחורי כתבה לימים "25 אלף מייל ברגל למען שלום". לא היה לה גב ארגוני והיא לא נשאה עמה כסף. לדבריה כשהחלה את צעדתה היא נשאה שבועה "להישאר נודדת עד שהאנושות תלמד את דרך השלום, לצעוד עד שתקבל מחסה ולצום עד שתקבל מזון". היא חצתה את ארצות הברית ברגל לרוחבה שש פעמים שלמות. ב-1964 הפסיקה למנות את המרחקים שעברה, לאחר שכבר צעדה יותר מ-40 אלף קילומטרים. היא צעדה גם בקנדה ובמקסיקו. אפשר שמספר הקילומטרים שצעדה הגיע לכ-70 אלף.
ב-7 ביולי 1981 נמצאה נורמן במהלך המסע השביעי שלה ברגל לרוחב ארצות הברית. באותו יום הוסעה אל פגישה שבה הייתה אמורה לשאת דברים בעיירה נוקס (אנ') שבאינדיאנה. במהלך הנסיעה התרחשה תאונת דרכים שבה נהרגה, מעט לפני יום הולדתה ה-73. באותה שנה הוצעה כמועמדת לקבלת פרס נובל לשלום על ידי קבוצת אנשי דת מממפיס שבטנסי, אך מועמדותה נגנזה לאחר מותה, בהתאם לתקנון הפרס.
גופתה של נורמן נשרפה ואפרה הוטמן בחלקה המשפחתית בבית קברות בעיר הולדתה בניו ג'רזי.
הנצחה

הארגון ההתנדבותי "ידידי עולת הרגל למען השלום" מפיץ את המידע אודות חייה ופעילותה. מאז 1983 הפיץ הארגון ללא תשלום כ-400 אלף עותקים של הביוגרפיה שלה, שתורגמה ל-12 שפות. הופצו גם 1.5 מיליון עותקים של החוברת Steps Toward Inner Peace, תעתיק של ראיון רדיו אתה ב-1964 לתחנת רדיו בלוס אנג'לס. החוברת תורגמה ל-20 שפות. הפצת הספר והחוברת נעשתה ליותר מ-100 מדינות.
בשנת 2005 נפתח בעיר מולדתה של נורמן "פארק עולת הרגל למען השלום". מאז 2007 נערכת מדי שנה בפארק בעיר עצמה חגיגה לזכרה בימים 20-‏22 בספטמבר.
בשנת 2017 הוכנס שמה של נורמן להיכל התהילה של ניו ג'רזי וכן להיכל התהילה של שביל האפלצ'ים.
הערות שוליים

↑  Peace Pilgrim, Her Life and Work in her Own Words, 1982.
↑  מקור: האתר "עולת רגל למען השלום".
| --- | --- |
בקרת זהויות :  BIBSYS: 90738202  BnF: cb122418780 (data)  GND: 118865420  ISNI: 0000 0000 7861 1208  LCCN: n82166525  NLA: 36547832  NSK: 000328708  NTA: 094922888  SNAC: w6f5555s  SUDOC: 031146228  Trove: 1285660  VcBA: 495/334702  VIAF: 79401531   WorldCat (עם VIAF): 79401531 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עולת רגל למען השלום".
עורקי האצבעות הכפיים המשותפים

| --- | --- |
 שיוך:  branch of superficial palmar arterial arch 
 תיאור ב:  האנטומיה של גריי (מהדורה 20) (598) 
 מזהים
 לטינית (TA98):  aa. digitales palmares communes 
 טרמינולוגיה אנטומיקה:  A12.2.09.057 
 TA2 (2019):  4672 
 FMA:  22852 
 
אספקת הדם לכף היד. עורקי האצבעות הכפיים המשותפים יוצאים מקשת כף היד השטחית אל האצבעות.
עוֹרְקֵי הָאֶצְבָּעוֹת הַכַּפִּיִּים הַמְּשֻׁתָּפִים (TA: arteriae digitales palmares communes) הם קבוצה של שלושה עורקים בכף היד המסתעפים מקשת כף היד השטחית ומספקים דם לאצבעות.
עורקי האצבעות הכפיים המשותפים יוצאים מקשת כף היד השטחית ויורדים על פני השרירים התולעיים השני, השלישי והרביעי. אל כל עורק מתמזג אחד מעורקי מתוך היד הכפיים המגיעים מקשת כף היד העמוקה, ולאחר מכן הם מתפצלים כל אחד לזוג עורקי אצבעות כפיים מיוחדים הנעים בצדה של כל אצבע, למעט האגודל.
| --- | --- |
בקרת זהויות :  TA98: A12.2.09.057 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
עורקי המעי העקול

| --- | --- |
 שיוך:  subdivision of inferior mesenteric artery, ישות אנטומית מסוימת 
 תיאור ב:  האנטומיה של גריי (מהדורה 20) (610) 
 מזהים
 לטינית (TA98):  arteriae sigmoideae 
 טרמינולוגיה אנטומיקה:  A12.2.12.072 
 TA2 (2019):  4295 
 FMA:  14830 
 מערכת השפה הרפואית המאוחדת:  C0226330 
 
עורקי המעי העקול מופיעים בימין התמונה
עוֹרְקֵי הַמְּעִי הֶעָקֹל (TA: arteriae sigmoideae) הם קבוצה של שניים עד שישה עורקים בבטן היוצאים מעורק מתלה המעי התחתון ומספקים דם למעי העקול.
העורקים יוצאים מטה ושמאלה באלכסון מאחורי הצפק ובקדמת שריר המותניים הגדול, השופכן השמאלי ועורק האשך. בסופם הם יוצרים קשתות עורקיות בינם לבין עצמם, כאשר העורק העליון בקבוצה זו משיק עם עורק המעי הגס השמאלי והתחתון עם עורק החלחולת העליון. מן הקשתות הללו יוצאים עורקים ישרים לעבר המעי.
| --- | --- |
בקרת זהויות :  TA98: A12.2.12.072 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סער בהיר-להב

| --- | --- |

סער בהיר-להב (מימין)
 סוג:  רומח הדרקון
 הופעה ראשונה:  מגזין דרקון מס. 84: A Stone's Throw Away מאת רוג'ר א. מור (מאי 1984)
 יוצרים:  מרגרט וייס וטרייסי היקמן
 מידע
 גזע:  בן אנוש מתורבת
 מין:  זכר
 מקצוע:  אביר הכתר
 שיוך:  גיבורי הרומח
 אזרחות:  סולאמניה
 מקום מגורים:  מרגוע
 דמויות קשורות
 משפחה:  הורים: אנגריף (אב), אנה (אם)  ילדים: פלד
סער בהיר-להב (באנגלית: Sturm Brightblade) הוא דמות בדיונית מסדרת ספרי הפנטזיה "רומח הדרקון".
ביוגרפיה

בהיר-להב נולד בסולאמניה, שם היה אביו אנגריף מפקד במסדר הורד של אבירי סולאמניה. טירתו של אנגריף הותקפה על ידי האספסוף ובזמן שהגן על הטירה ברחו סער ואמו איליס, ולבסוף הגיעו לעיירה קטנה בשם מרגוע. בהמשך ילדותו הוא התחבר עם התאומים קרמון ורייסטלין מאז'ר ואחותם קיטיארה. לאחר זמן מה חברו אל תניס חצי-אלף, חלמיש כור-אש וגדילן קוץ-רגל. מבין החבורה הוא היה היחיד שממש חיבב את הקנדר גדיל, וניסה לשווא ללמדו להפסיק לגנוב.
גובהו של בהיר-להב הוא ממוצע. ברוב הזמן הוא לובש את שריון האבירים שלו, וחרבו היא חרב המוחזקת בשתי ידיים - שניהם עברו אליו בירושה. אגדה על חרב זו מספרת שהחרב תישבר רק כאשר האדם המשתמש בה ישבר.
כאשר החליט לעזוב את ביתו בפעם הראשונה, הוא יצא למסע. כאשר נפרדה החבורה לחמש שנים לצורך חיפוש אחר האלים העתיקים, איש איש לדרכו, סער וקיטיארה שמו פעמיהם לעבר צפון אנסאלון בחיפוש אחר אבותיהם. בסוף מסע זה קיטיארה נשאה ברחמה את ילדו של סער.
אהבתו היחידה של סער בהיר-להב הייתה כאשר הוא ביקר בטארסיס המעטירה, שם פגש באלהנה צפריר. אלהנה נתנה לו אבן אלפים קסומה. הייתה זו הפעם הראשונה שהאבן ניתנה לבן אנוש.
בהיר-להב חי את חייו לפי "המידה". הוא התמנה למפקד במסדר הכתר, הנמוך מבין שלושת מסדרי אבירי סולאמניה. מת בקרב על צריח הכהן הגדול מול קיטיארה שהייתה רכובה על דרקונה שחק.
| רומח הדרקון |
| --- | --- | --- |
| ספרים עיקריים | דרקונים של דמדומי הסתיו • דרקונים של ליל החורף • דרקונים של שחר האביב • עת התאומים • מלחמת התאומים • מבחן התאומים • דור ההמשך • דרקוני להבת קיץ • דרקונים של שמש גוועת • דרקונים של כוכב אבוד • דרקונים של ירח נעלם • ענבר ואפר • ענבר וברזל • ענבר ודם • דרקונים של מעמקי הגמדים • דרקונים של שחקי שרת הדרקונים • דרקונים של מג שעון החול • ספרים נוספים |  |
| עולם | קרין  • ההיסטוריה של קרין • דמויות • אלים |  |
| דמויות עיקריות | גדילן קוץ-רגל • חלמיש כור-אש • טיקה ויילן מאז'ר • לאורנה קנן • מי-נהר • סהר-פז • סער בהיר-להב • קיטיארה אות-מאטר • קרמון מאז'ר • רייסטלין מאז'ר • תניס חצי-אלף |  |
| דמויות נוספות | אריאקס • אלהנה צפריר  • דאלאמר ארג'נט • הומא רועץ-דרקון • לורד סות' • פאלין מאז'ר • פיסטנדנטילוס • קריסניה |  |
סרט האנימציה • טרייסי היקמן • מרגרט וייס
סער מיזל

| --- | --- |

 לידה:  1956 ה'תשט"ז 
 פטירה:  9 בנובמבר 2021 (בגיל 65 בערך) ה' בכסלו ה'תשפ"ב 
 מקום קבורה:  הר המנוחות 
 השכלה:  ישיבת בני עקיבא נתיב מאיר  ישיבת איתרי  ישיבת מיר 
 תקופת הפעילות:  ? – 9 בנובמבר 2021 
 בן או בת זוג:  לאה מיזל 
 חותנים:  הרב אריה פינקל
 
הרב סער מיזל (י"ז בתמוז ה'תשט"ו, 7 ביולי 1955 – ה' בכסלו ה'תשפ"ב, 9 בנובמבר 2021) היה ראש בית המדרש על שם פרידברג שעל ידי האנציקלופדיה תלמודית וראש כולל באר אברהם.
ביוגרפיה

נולד בטבריה לעמנואל מיזל ולחנה מיזל־חובב, עורכת דין, בצעירותו גדל בשכונת בית הכרם, למד בישיבת נתיב מאיר ובאיתרי, בשנת תשל"ד עבר לישיבת מיר, בשנת תשל"ט נשא את לאה מיזל.
הצטרף לצוות כותבי האנציקלופדיה התלמודית ועמד בראשות הכולל של האנציקלופדיה.
נפטר לאחר מחלה בה' בכסלו תשפ"ב ועל פי צוואתו לא פורסמה פטירתו בעיתונות ולא נישאו הספדים, אם כי גיסיו רבי בנימין פינקל ורבי אברהם שפירא נשאו דברי פרידה. נקבר בהר המנוחות בירושלים.
נהג להטיל פתיל תכלת בטליתו, מסוג ארגמון קהה קוצים.
עורקי הקיבה הקצרים

| --- | --- |
 שיוך:  קבוצה של עורקים 
 תיאור ב:  האנטומיה של גריי (מהדורה 20) (606) 
 מזהים
 לטינית (TA98):  arteriae gastricae breves 
 טרמינולוגיה אנטומיקה:  A12.2.12.050 
 TA2 (2019):  4251 
 FMA:  70808 
 מערכת השפה הרפואית המאוחדת:  C0734092 
 
עורקי הקיבה הקצרים לקראת סופו של עורק הטחול משמאל (ימין בתמונה). הקיבה באיור זה מורמת מעלה.
עוֹרְקֵי הַקֵּבָה הַקְּצָרִים (TA: arteriae gastricae breves) הם קבוצת עורקים קטנים בבטן המסתעפים מעורק הטחול לקראת סופו ומספקים דם לקיבה.
העורקים, 4–5 במספר, נעים משמאל לימין, בין שכבות רצועת הקיבה והטחול, ומספקים דם לעקומה הגדולה של הקיבה. בסופם הם יוצרים השקות עם ענפים מעורק הקיבה השמאלי ומעורק הקיבה והפדר השמאלי.
בניגוד לעורקי הקיבה והפדר ולעורקי הקיבה הימני והשמאלי, השקותיהם של עורקי הקיבה הקצרים אינן מסייעות לאספקת דם מקבילנית טובה במקרה של חסימת עורק הטחול.
| --- | --- |
בקרת זהויות :  TA98: A12.2.12.050 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
סן מיגל (הר געש)

| --- | --- |
סן מיגל ב-2012
סן מיגל ב-2012
 מידע כללי
 סוג הר:  הר געש שכבתי פעיל
 גובה:  2,130 מטר
 מדינה:  אל סלוודור אל סלוודור
 מיקום:  מחוז סן מיגל באל סלוודור
 רכס הרים:  הקורדילרה האמריקנית 
 מספר הר געש:  343100
 התפרצות אחרונה:  ינואר 2016
 קואורדינטות:  13°25′51″N 88°16′16″W﻿ / ﻿13.430697°N 88.271084°W﻿ / 13.430697; -88.271084
  (למפת אל סלוודור מוגדלת) סן סלוודור סנטה אנה אפופה אווצ'פאן אוסולוטאן סונסונטה גואטמלה הונדורס האוקיינוס השקטסן מיגל(למפת אל סלוודור רגילה) סן סלוודור סנטה אנה אפופה אווצ'פאן אוסולוטאן סונסונטה גואטמלה הונדורס האוקיינוס השקטסן מיגל
 
עמוד ההתפרצות ב-29 בדצמבר 2013
סן מיגל (בספרדית: Volcán de San Miguel Bosotlan) וגם צ'אפארסטיקֶה (Chaparrastique - "אדמה חמה גוצה" בשפת הלנקה (אנ')) הוא הר געש שכבתי פעיל במחוז סן מיגל (San Miguel) כ־11 קילומטרים דרומית מערבית לעיר סן מיגל במזרח אל סלוודור. הר הגעש הוא בין הרי הגעש הפעילים ביותר באל סלוודור.
תיאור

סן מיגל הוא הר געש בזלתי-אנדזיטי בצורת חרוט סימטרי קטום המתנשא מקרוב לגובה פני הים לגובה של 2,310 והוא לכן אחד מתוואי הנוף הבולטים באל סלוודור. על מדרונות ההר נטועים מטעי קפה ואגבה וחי עליהם תת-מין אנדמי של טוקן Aulacorhynchus prasinus volcanius. חלקו העליון של ההר נטול צמחייה. הפסגה היא מכלול של לועות, שעברו שינויים תכופים במהלך ההתפרצויות השונות, כשקוטר הלוע המרכזי הוא 800 מטרים. מאז הקמת היישוב סן מיגל ב-1530, תועדו שמונה פעמים קילוחי לבה מסדקים רדיאליים שעל הפסגה, בהם כאלו שהגיעו מעבר לבסיס ההר בצפון, בצפון מזרח ובדרום מזרח. קילוחי הלבה במדרון הדרום-מערבי הם הגדולים ביותר ויצרו שדות לבה שעליהם צמחייה דלילה. מיקומם של לועות המשנה הפעילים השתנה במהלך השנים והם נוצרו בכל התפרצות במקום גבוה יותר על המדרונות, כשמקורן של ההתפרצויות האחרונות הוא מהלוע המרכזי.
הר הגעש הוא אחד מששת הרי הגעש הפעילים ביותר באל-סלוודור. ב-300 השנים האחרונות תועדו לפחות 26 התפרצויות געשיות. ההתפרצות העזה ביותר הייתה ב-1787.
תיאור > ההתפרצות של 2014-2013

מאז ה-13 בדצמבר 2013 התגברה הפעילות הסייסמית בהר. על פי הדיווח של משרד לאיכות הסביבה התפרץ ההר לאחר שהיה רדום במשך 37 שנים ביום ראשון ה-29 בדצמבר 2013 בשעה 10:30 (זמן מקומי). עמוד ההתפרצות של גז ואפר הגיע לגובה 5 קילומטרים, ובשל האפר בוטלו 33 טיסות משדה התעופה של הבירה סן סלוודור.
זמנית הוגדר אזור אסור סביב הר הגעש. 2,000 תושבים פונו מרדיוס של 3 קילומטרים סביב הר הגעש. ב-1 בינואר 2014 התרחשו כמה אירועי התפרצות שבהם תועדו פליטה מוגברת של גופרית דו-חמצנית.
הערות שוליים

1 2 3  San Miguel אתר Global Volcanism Program
↑  Eruption of San Miguel, El Salvador באתר NASA Earth Observatory, ינואר 2016
| --- | --- |
בקרת זהויות :  LCCN: n81018963  VIAF: 150103110   WorldCat (עם VIAF): 150103110
סגרדה פמיליה

סגרדה פמיליה (בקטלאנית: La Sagrada Família, המשפחה הקדושה, או בשמה המלא Basílica i Temple Expiatori de la Sagrada Família), היא כנסייה קתולית בתהליכי בנייה הנמצאת בברצלונה אשר נמצאת בקהילה האוטונומית קטלוניה שבספרד.
בניית הכנסייה החלה ב-19 במרץ 1882, תחת האדריכל פרנסיסקו דה פאולה דל וילאר, אך זמן קצר לאחר מכן עזב הלה את תפקידו ובמקומו נכנס אמן המודרניסטה והאדריכל הקטלאני אנטוני גאודי, שערך שינויים גדולים בתכנון המקורי.
בשנת 1926 נהרג גאודי בתאונה ונקבר בכנסייה, כאשר באותו הזמן פחות מרבע מהפרויקט הושלם. עבודות הבנייה המשיכו גם לאחר מותו, אך הופסקו מספר שנים לאחר מכן לאור מלחמת האזרחים הספרדית (באותה תקופה גם ניזוק מבנה הכנסייה עקב הלחימה בברצלונה). בתום המלחמה חודשה בניית הכנסייה.
שיפורים טכנולוגיים דוגמת תכנון בעזרת מחשב הובילו להאצת קצב הבניה של הכנסייה, ובשנת 2010 חצתה את קו האמצע. בשנת 2015 פורסם כי בניית הכנסייה צפויה להסתיים ב-2026, אך בהמשך פורסם כי תאריך זה צפוי להידחות לאור מגפת הקורונה.
הכנסייה נבנתה בסגנון המודרניסטה הטבעי המאפיין את גאודי. עיצובה הושפע מארכיטקטורת הקתדרלות הגותיות של ימי הביניים, ומסגנונות האר-נובו והתחייה הגותית, שהיו פופולריים מאוד בסוף המאה ה-19. האדריכל, כמו במבנים אחרים שלו, היה אחראי לא רק על התכנון אלא גם על הבנייה עצמה. כמו כן, רוב האלמנטים הקישוטיים שהמבנה משופע בהם פוסלו על ידי האדריכל עצמו.
התכנון עצמו כולל 18 צריחים בגובה של כ-100 מטרים כל אחד. הצריחים מחולקים לשלוש חזיתות המסמלות את לידתו, מותו ותחייתו של ישו. כיום קיימים רק שמונה מתוכם, והשאר עדיין בבנייה. צריח נוסף בגובה של כ-170 מטרים יתנשא במרכזם ויסמל את ישו עצמו, ומסביבו יוקמו ארבעה צריחים נמוכים במקצת שיסמלו את ארבעת האוונגליונים. מאחורי הצריח המרכזי יוקם צריח נוסף שיסמל את הבתולה.
הכנסייה מהווה את אחת האטרקציות התיירותיות החשובות של ברצלונה, יחד עם מבנים ומקומות נוספים בתכנונו של גאודי.  ניתן לעלות (במעלית בלבד) לראשי הצריחים הקיימים, מהם נראה מבט פנורמי של ברצלונה. באתר הכנסייה נמצא מוזיאון הסוקר את תולדות הכנסייה מתחילת בנייתה ועד ימינו, ומציג שרטוטים ודגמים שונים הקשורים לתכנונה.
מצפון לקתדרלה נמצאת שדרת גאודי, המקשרת בין הסגרדה פמיליה לבין יצירת מודרניסטה חשובה נוספת - בית החולים סנט פאו. השדרה היא אלכסונית ביחס למבנה הרחובות המסודר של רובע האישמפלה שבו היא נמצאת, ומרבית בנייניה עוצבו על ידי גאודי עצמו ועל ידי אדריכל קטלאני חשוב נוסף, ליואיס דומנק אי מונטנר. ניתן למצוא בה בתי קפה, מסעדות וחנויות בוטיק רבות.
המבנה הוכרז על ידי אונסק"ו ב-2005 כאתר מורשת עולמית.
היסטוריה > רקע

בזיליקת סגרדה פמיליה הייתה ההשראה של מוכר ספרים קטלוני, ג'וזף מריה בוקבלה, מייסד ההתאחדות הרוחנית של חסידיו של סנט ג'וזף. לאחר שביקר בוותיקן בשנת 1872 שב בוקבלה לספרד במטרה לבנות כנסייה הדומה לכנסייה שבלורטו. בניית הקריפטה של הכנסייה, שמומנה על ידי תרומות, החלה ב-19 במרץ 1882, בפסטיבל ג'וזף הקדוש, לפי עיצובו של הארכיטקט פרנסיסקו דה פאולה דל וילאר, אשר תכנן ליצור כנסייה בסגנון התחייה הגותית. וילאר פרש מהפרויקט ב-1883 ואת מקומו תפס אנטוני גאודי, אשר החל לשנות את עיצוב הכנסייה באופן קיצוני.
היסטוריה > שיפוץ

כשנשאל על תהליך השיפוץ הארוך במיוחד, גאודי השיב והדגיש שהלקוח שלו לא ממהר, וב"לקוח" הייתה כוונתו לאלוהים. כשגאודי נהרג ב-1926 הושלמו בין 15 ל-25 אחוזים מן הכנסייה. העבודות בכנסייה נמשכו עד שהופרעו במהלך מלחמת האזרחים הספרדית ב-1936. חלק מהבזיליקה הלא גמורה נהרסה במהלך המלחמה על ידי אנרכיסטים קטלאניים. הכנסייה הנוכחית מתבססת על שחזורים של תוכניות שאבדו, ובנוסף גם על עיבודים מודרניים. מאז 1940 עבדו על הכנסייה פרנסיסקו קווינטנה, איזידר פולג בואדה, לואיס בונט ופרנצ'סק קרדונר. כיום מנהל העבודות הוא ג'ורדי בונט, בנו של לואיס בונט.
קמרונות הספינה הראשית הושלמו בשנת 2000, ומאז הבנייה התמקדה בעיקר בקמרונות הטרנספט ובאפסיס. החל משנת 2006 העבודה התרכזה בחצייה ובתמיכה למגדל הראשי של ישו, כמו כן בחלקו הדרומי של האולם המרכזי, שמתוכנן להפוך לחזית המפוארת.